CELEX: 32022D0885
Language: lt
Date: 1654214400000
Title: Tarybos sprendimas (BUSP) 2022/885 2022 m. birželio 3 d. kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi

2022 6 3   
               
               
                  LT
               
               
                  Europos Sąjungos oficialusis leidinys
               
               
                  L 153/139
               
            
         TARYBOS SPRENDIMAS (BUSP) 2022/885
         2022 m. birželio 3 d.
         kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2014 m. kovo 17 d. Taryba priėmė Sprendimą 2014/145/BUSP (1);
                  
               
                     (2)
                  
                  
                     Sąjunga ir toliau tvirtai remia Ukrainos suverenitetą ir teritorinį vientisumą;
                  
               
                     (3)
                  
                  
                     Taryba mano, kad turėtų būti nustatytos papildomos galimybės nukrypti nuo turto įšaldymo ir draudimo į sąrašą įtrauktiems asmenims ir subjektams leisti naudotis lėšomis ir ekonominiais ištekliais;
                  
               
                     (4)
                  
                  
                     todėl Sprendimas 2014/145/BUSP turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo 2014/145/BUSP 2 straipsnis papildomas šia dalimi:
            
               
                  „13.   1 ir 2 dalys netaikomos lėšoms ir ekonominiams ištekliams, kurie yra tikrai būtini Sąjungos telekomunikacijų operatoriams teikti elektroninių ryšių paslaugas, tiekti susijusias priemones bei teikti susijusias paslaugas, būtinas tokioms elektroninių ryšių paslaugoms teikti, techninei priežiūrai ir saugumui užtikrinti Rusijoje, Ukrainoje, Sąjungoje, tarp Rusijos ir Sąjungos bei tarp Ukrainos ir Sąjungos, taip pat duomenų centrų paslaugoms Sąjungoje.“
               
            
         
         
            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2022 m. birželio 3 d.
            
               
                  Tarybos vardu
               
               
                  Pirmininkė
               
               C. COLONNA
            
         
         
            (1)  2014 m. kovo 17 d. Tarybos sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 78, 2014 3 17, p. 16).